Pelješki most - najveći i najznačajniji projekt koji se trenutačno financira u Europskoj uniji, težak 526 milijuna eura. Radi se o zahtjevnom, strateškom projektu, odnosno o jednom od najvažnijih infrastrukturnih projekata u državi.

Most dug 2,4 kilometra i visok 55 metara sa 4 prometna traka u čiju će se izgradnju utrošiti 33.700 tona čelika. Most premošćuje Malostonski zaljev između Komarne i Brijeste na Pelješcu u Dubrovačko - Neretvanskoj županiji.

Na mostu se radi dan i noć jer bi cijeli projekt izgradnje Pelješkog mosta trebao završiti 2022. godine. Putem ove kamere iz malog mjesta Komarna možete pratiti izgradnju ovog najznačajnijeg projekta u Hrvatskoj.